Згодна з позняй Хронікай Быхаўца, пасля забойства Жыгімонта ў 1440 годзе Кезгайла быў адным з тых, хто ажыццявіў абранне вялікім князем малодшага сына Ягайлы каралевіча Казіміра. Кезгайла быў адноўлены на пасадзе старасты жамойцкага, але, калі мясцовае насельніцтва адмаўлялася прызнаваць вялікім князем Казіміра, быў вымушаны пацвердзіць асаблівы напаўаўтаномны статус Жамойці ў складзе Вялікага Княства Літоўскага.